Basel-innbyttere sørget for vinnermålet mot Bayern
Klokken tikket mot full tid, og det lå an til å bli målløst i Champions League-oppgjøret, men så sørget to innbyttere for et nytt godt resultat av det sveitsiske overraskelseslaget. Jaques Zoua hadde bare vært på banen i tre minutter, da han driblet seg innover i banen og slo en herlig stikkball til Stocker inne i feltet. Avslutningen var iskald mellom bena til Manuel Neuer i Bayern-målet.Førsteomgangen var et skikkelig fyrverkeri med drøssevis av sjanser. Franck Ribery hadde to kjempesjanser etter tre og 12 minutter, men Basel-leeper Yann Sommer reddet mesterlig. - Det var en veldig vanskelig kamp. Bayern tvang oss til å løpe mye, men nå har vi slått to av verdens beste lag her hjemme. Det er utrolig for et sveitsisk lag, Sommer etter kampen. Aleksandar Dragovic kunne gitt Basel ledelsen 16 minutter, men Neuer fikk slått ballen i stolpen. Få minutter senere satte Alexander Frei et skudd i tverrliggeren for vertene. Etter hvilen var det langt færre sjanser, men FC Basel og trener Heiko Vogel tok en ny imponerende seier. Vogel har en fortid som trener for aldersbestemte lag i nettopp Bayern München og hadde en helt spesiell kveld på jobben. - Dette var et bittert tap for oss. Vi ville holde nullen, og vi greide det ikke. Vi kan ikke si det var ufortjent heller. Vi spilte ikke bra, og vi utnyttet ikke sjansene, sa Bayern-keeper Neuer. - Vi må sette oss ned og løse problemene raskt. Det ble gjort for mange feil i dag, la han til. Returmøtet i åttendedelsfinalen spilles 13. mars.
(FC Basel-Bayern München 1-0) Sveitsiske FC Basel sikret seg et godt utgangspunkt foran returmøtet i München. Innbytter Valentin Stocker scoret vinnermålet i sluttminuttene.